CELEX: 32015R1403
Language: mt
Date: 2015-08-18 00:00:00
Title: Regolament ta' Implimentazzjoni tal-Kummissjoni (UE) 2015/1403 tat-18 ta' Awwissu 2015 li jirtira l-aċċettazzjoni tal-impenn għal produttur esportatur wieħed skont id-Deċiżjoni ta' Implimentazzjoni 2013/707/UE li tikkonferma l-aċċettazzjoni ta' impenn offrut b'rabta mal-proċedimenti ta' antidumping u antisussidji li jikkonċernaw l-importazzjonijiet ta' moduli fotovoltajċi bis-silikon kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika tal-Poplu taċ-Ċina għall-perjodu ta' applikazzjoni ta' miżuri definittivi

19.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 218/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1403
   tat-18 ta' Awwissu 2015
   li jirtira l-aċċettazzjoni tal-impenn għal produttur esportatur wieħed skont id-Deċiżjoni ta' Implimentazzjoni 2013/707/UE li tikkonferma l-aċċettazzjoni ta' impenn offrut b'rabta mal-proċedimenti ta' antidumping u antisussidji li jikkonċernaw l-importazzjonijiet ta' moduli fotovoltajċi bis-silikon kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika tal-Poplu taċ-Ċina għall-perjodu ta' applikazzjoni ta' miżuri definittivi
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea (“it-Trattat”),
   Wara li kkunsidrat ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (“ir-Regolament antidumping bażiku”), u b'mod partikulari l-Artikolu 8 tiegħu,
   Wara li kkunsidrat ir-Regolament tal-Kunsill (KE) Nru 597/2009 tal-11 ta' Ġunju 2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea (2) (“ir-Regolament antisussidji bażiku”), u b'mod partikulari l-Artikolu 13 tiegħu,
   Infurmat lill-Istati Membri,
   Billi:
   A.   IMPENN U MIŻURI EŻISTENTI OĦRAJN
   
   
               (1)
            
            
               Permezz tar-Regolament (UE) Nru 513/2013 (3), il-Kummissjoni Ewropea (“il-Kummissjoni”) imponiet dazju antidumping provviżorju fuq l-importazzjonijiet fl-Unjoni Ewropea (“l-Unjoni”) ta' moduli fotovoltajċi (“moduli”) tas-siliċju kristallin u l-komponenti ewlenin (jiġifieri ċ-ċelloli u l-wejfers) li joriġinaw jew jintbagħtu mir-Repubblika Popolari taċ-Ċina (“ir-RPĊ”).
            
         
               (2)
            
            
               Grupp ta' produtturi esportaturi ta mandat lill-Kamra tal-Kummerċ taċ-Ċina għall-Importazzjoni u għall-Esportazzjoni ta' Makkinarju u ta' Prodotti Elettroniċi (China Chamber of Commerce for Import and Export of Machinery and Electronic Products, “CCCME”) sabiex tippreżenta impenn fuq il-prezz f'isimhom lill-Kummissjoni, kif fil-fatt għamlu. Huwa ċar mit-termini ta' dan l-impenn fuq il-prezz li huwa jikkostitwixxi ġabra ta' impenji fuq il-prezz individwali għal kull produttur esportatur, li hija, għal raġunijiet ta' prattiċità tal-amministrazzjoni, ikkoordinatamis-CCCME.
            
         
               (3)
            
            
               Permezz tad-Deċiżjoni 2013/423/UE (4), il-Kummissjoni aċċettat dan l-impenn fuq il-prezz fir-rigward tad-dazji antidumping provviżorji. Permezz tar-Regolament (UE) Nru 748/2013 (5), il-Kummissjoni emendat ir-Regolament (UE) Nru 513/2013 sabiex tintroduċi l-bidliet tekniċi meħtieġa minħabba l-aċċettazzjoni tal-impenn fir-rigward tad-dazju antidumping provviżorju.
            
         
               (4)
            
            
               Permezz tar-Regolament ta' Implimentazzjoni (UE) Nru 1238/2013 (6), il-Kunsill impona dazju antidumping definittiv fuq l-importazzjonijiet ta' moduli u ta' ċelloli fl-Unjoni li joriġinaw jew li jintbagħtu mir-RPĊ (“il-prodotti kkonċernati”). Permezz tar-Regolament (UE) Nru 1239/2013 (7), il-Kunsill impona wkoll dazju antidumping kumpensatorju fuq l-importazzjonijiet tal-prodott ikkonċernat fl-Unjoni.
            
         
               (5)
            
            
               Wara n-notifika ta' verżjoni emendata tal-impenn fuq il-prezz minn grupp ta' produtturi esportaturi (“il-produtturi esportaturi”) flimkien mas-CCCME, il-Kummissjoni kkonfermat, permezz tad-Deċiżjoni ta' Implimentazzjoni 2013/707/UE (8), l-aċċettazzjoni tal-impenn fuq il-prezz kif emendat (“l-impenn”) għall-perjodu ta' applikazzjoni ta' miżuri definittivi. L-Anness ta' din id-Deċiżjoni jelenka l-produtturi esportaturi li għalihom ġie aċċettat l-impenn, inkluż ZNSHINE PV-TECH CO. LTD flimkien mal-kumpanija relatata tagħha fl-Unjoni Ewropea konġuntament koperti mill-kodiċi addizzjonali TARIC B923 (“ZNSHINE”).
            
         
               (6)
            
            
               Permezz tad-Deċiżjoni ta' Implimentazzjoni 2014/657/UE (9), il-Kummissjoni aċċettat proposta mill-grupp tal-produtturi esportaturi flimkien mas-CCCME għal kjarifiki rigward l-implimentazzjoni tal-impenn għall-prodott ikkonċernat kopert mill-impenn, jiġifieri l-moduli u ċ-ċelloli li joriġinaw jew li jintbagħtu mir-RPĊ u li attwalment jaqgħu taħt il-kodiċijiet NM ex 8541 40 90 (il-kodiċijiet TARIC 8541409021, 8541409029, 8541409031 u 8541409039) magħmula mill-produtturi esportaturi (“il-prodott kopert”). Id-dazji antidumping u kumpensatorji msemmija fil-premessa (4) hawn fuq, flimkien mal-impenn, huma flimkien imsejħa “miżuri”.
            
         
               (7)
            
            
               Permezz tar-Regolament ta' Implimentazzjoni (UE) 2015/866 (10), il-Kummissjoni rtirat l-aċċettazzjoni tal-impenn għal tliet produtturi esportaturi.
            
         B.   TERMINI TAL-IMPENN
   
   
               (8)
            
            
               Il-produtturi esportaturi qablu, fost l-oħrajn, li ma jbigħux il-prodott kopert lill-ewwel klijent indipendenti fl-Unjoni inqas minn ċertu prezz minimu tal-importazzjoni (the minimum import price, “il-MIP”), sal-limitu tal-livell annwali assoċjat tal-importazzjonijiet lejn l-Unjoni (“il-livell annwali”) stipulat fl-impenn. Barra minn hekk, il-produtturi esportaturi impenjaw ruħhom li jiżguraw li l-bejgħ kollu fi ħdan il-livell annwali jkun kopert minn fattura kummerċjali maħruġa mill-produttur esportatur rispettiv u ċertifikat ta' impenn ta' esportazzjoni maħruġ mis-CCCME li jkun fih l-informazzjoni deskritta fl-impenn.
            
         
               (9)
            
            
               L-impenn jistabbilixxi, f'lista mhux eżawrjenti, il-ksur tal-impenn. Din il-lista tinkludi:
               
                           —
                        
                        
                           Dikjarazzjonijiet qarrieqa rigward l-oriġini tal-prodott ikkonċernat;
                        
                     
                           —
                        
                        
                           Tibdil fix-xejra tal-kummerċ lejn l-Unjoni bla raġuni jew ġustifikazzjoni ekonomika valida għajr dik tal-impożizzjoni tal-miżuri.
                        
                     Il-produttur esportatur huwa responsabbli għall-ksur ta' kwalunkwe parti relatata li tkun definita fl-impenn.
            
         
               (10)
            
            
               L-impenn jobbliga wkoll lill-produtturi esportaturi sabiex jipprovdu lill-Kummissjoni b'informazzjoni dettaljata dwar il-bejgħ kollu tal-esportazzjoni tagħhom lejn l-Unjoni, u l-bejgħ mill-ġdid fl-Unjoni, fuq bażi trimestrali (“ir-rapporti trimestrali”). Dan ifisser li d-dejta ppreżentata f'dawn ir-rapporti trimestrali trid tkun kompluta u korretta u li t-tranżazzjonijiet irrappurtati jkunu totalment konformi mat-termini tal-impenn.
            
         
               (11)
            
            
               Bl-għan li tiġi żgurata l-konformità mal-impenn, il-produtturi esportaturi qablu wkoll li jipprovdu l-informazzjoni kollha meqjusa bħala meħtieġa mill-Kummissjoni.
            
         C.   MONITORAĠĠ TAL-PRODUTTURI ESPORTATURI
   
   
               (12)
            
            
               Filwaqt li għamlet monitoraġġ tal-konformità mal-impenn, il-Kummissjoni vverifikat l-informazzjoni ppreżentata mill-produtturi esportaturi li kienet rilevanti għall-impenn. Il-Kummissjoni talbet ukoll assistenza mill-Istati Membri fuq il-bażi tal-Artikoli 8(9) u 14(7) tar-Regolament antidumping bażiku u l-Artikoli 13(9) u 24(7) tar-Regolament antisussidji bażiku.
            
         
               (13)
            
            
               Il-konklużjonijiet elenkati fil-premessi minn (14) sa (17) jindirizzaw il-problemi identifikati għal ZNSHINE, li jobbligaw lill-Kummissjoni tirtira l-aċċettazzjoni tal-impenn għal dan il-produttur esportatur.
            
         D.   RAĠUNIJIET GĦALL-IRTIRAR TAL-AĊĊETTAZZJONI TAL-IMPENN
   
   
               (14)
            
            
               L-awtoritajiet doganali f'żewġ Stati Membri talbu l-pagament ta' dazji antidumping u kumpensatorji għal ċertu għadd ta' tranżazzjonijiet tal-importazzjoni ta' moduli solari. Għall-bidu, il-moduli solari kienu ddikjarati li mhumiex ta' oriġini Ċiniża, għalhekk mhumiex soġġetti għall-miżuri. Madankollu, l-awtoritajiet doganali stabbilixxew li l-moduli solari kienu prodotti minn ZNSHINE u ntbagħtu lejn l-Unjoni Ewropea permezz ta' pajjiż terz.
            
         
               (15)
            
            
               Abbażi ta' informazzjoni disponibbli lill-Kummissjoni, il-kumpaniji involuti fl-attivitajiet imsemmija hawn fuq kienu partijiet relatati ta' ZNSHINE. Għaldaqstant, ZNSHINE kisret it-termini tal-impenn imsemmija fil-premessa (9).
            
         
               (16)
            
            
               Il-Kummissjoni identifikat ukoll li ZNSHINE pprovdiet informazzjoni qarrieqa fir-rapporti trimestrali tagħha dwar id-data ta' għadd sinifikanti ta' fatturi kummerċjali matul perjodu ta' żmien sostanzjali. Id-data tal-fattura korretta hija essenzjali biex jiġi stabbilit jekk il-MIP huwiex rispettat billi huwa soġġett għal mekkaniżmu ta' adattament perjodiku. Abbażi tal-informazzjoni ppreżentata minn ZNSHINE, il-Kummissjoni stabbilixxiet li l-fattura kummerċjali ppreżentata għall-approvazzjoni doganali fl-Unjoni fil-każijiet ta' hawn fuq inħarġet f'data differenti minn dik użata sabiex jinkiseb iċ-ċertifikat ta' impenn ta' esportazzjoni mis-CCCME. Kien hemm ammont konsiderevoli ta' żmien li għadda bejn id-dati tal-fatturi rispettivi. ZNSHINE sostniet li d-differenza bejn id-dati tal-fatturi kienet minħabba żball tekniku li sar minn persunal mingħajr esperjenza. Il-Kummissjoni ma tistax taċċetta din il-ġustifikazzjoni.
            
         
               (17)
            
            
               Il-Kummissjoni analizzat l-implikazzjoni ta' din l-inkonsistenza fir-rapporti trimestrali ta' ZNSHINE u kkonkludiet li ZNSHINE kisret l-obbligu ta' rappurtar tal-impenn.
            
         E.   VALUTAZZJONI ĠENERALI TAL-PRATTIKABBILTÀ TAL-IMPENN
   
   
               (18)
            
            
               L-impenn jistipula li ksur minn produttur esportatur individwali ma jwassalx awtomatikament għal irtirar tal-aċċettazzjoni tal-impenn għall-produtturi esportaturi kollha. F'każ bħal dan, il-Kummissjoni tivvaluta l-impatt ta' dak il-ksur partikulari fuq il-prattikabbiltà tal-impenn bl-effett għall-produtturi esportaturi kollha u s-CCCME.
            
         
               (19)
            
            
               Għaldaqstant il-Kummissjoni vvalutat l-impatt tal-ksur minn ZNSHINE fuq il-prattikabbiltà tal-impenn bl-effett għall-produtturi esportaturi kollha u s-CCCME.
            
         
               (20)
            
            
               Ir-responsabbiltà għall-ksur hija biss tal-produttur esportatur inkwistjoni; il-monitoraġġ ma żvela l-ebda ksur sistematiku minn għadd kbir ta' produtturi esportaturi jew mis-CCCME.
            
         
               (21)
            
            
               Għaldaqstant, il-Kummissjoni tikkonkludi li l-funzjonament ġenerali tal-impenn ma jiġix affettwat u li ma hemm l-ebda raġuni għall-irtirar tal-aċċettazzjoni tal-impenn għall-produtturi esportaturi kollha u s-CCCME.
            
         F.   SOTTOMISSJONIJIET BIL-MIKTUB U SEDUTI TA' SMIGĦ
   
   
               (22)
            
            
               Il-partijiet interessati ngħataw l-opportunità li jinstemgħu u li jressqu kummenti skont l-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku. ZNSHINE u parti kkonċernata waħda ppreżentaw il-kummenti tagħhom.
            
         (i)   Kummenti mingħand ZNSHINE
   
   
               (23)
            
            
               ZNSHINE sostniet li waħda mill-kumpaniji involuti fl-attivitajiet iddettaljati fil-premessi (14) u (15) mhijiex parti relatata magħha billi hija sempliċement klijent ta' ZNSHINE f'pajjiż terz. L-informazzjoni disponibbli li l-Kummissjoni kkwotat tiddeskrivi r-relazzjoni ta' negozju bejn ZNSHINE u dan il-klijent. Madankollu, din ir-relazzjoni ta' negozju ma hija rikonoxxuta legalment bl-ebda mod. Barra minn hekk, ZNSHINE sostniet li hija ma tistax tikkontrolla lil min dan il-klijent ibigħ il-prodotti.
            
         
               (24)
            
            
               Il-Kummissjoni tiċħad dawn l-argumenti billi ZNSHINE ma ppreżentat l-ebda evidenza li tappoġġa dawn l-istqarrijiet, pereżempju informazzjoni dwar is-sjieda tal-allegat klijent tagħha li tikkontesta l-informazzjoni disponibbli msemmija fil-premessa (15). Barra minn hekk, anke jekk il-kumpanija inkwistjoni hija klijent indipendenti, quod non, ZNSHINE naqset milli tieħu prekawzjonijiet sabiex tipprevjeni li l-moduli jinbiegħu fl-Unjoni minn dan il-klijent u b'hekk kisret klawżola oħra ta' dan l-impenn.
            
         
               (25)
            
            
               ZNSHINE sostniet ukoll li l-Kummissjoni ma pprovdietx biżżejjed informazzjoni dwar l-identità tal-importatur tal-Unjoni. Għaldaqstant, ZNSHINE ma kenitx f'pożizzjoni li tikkummenta dwar il-preċiżjoni fattwali. ZNSHINE sostniet ukoll li l-importatur tal-Unjoni ma jistax jitqies bħala l-parti relatata magħha, sakemm ZNSHINE u l-importatur tal-Unjoni ma jkunux uffiċjali jew diretturi tan-negozji ta' xulxin. Parti terza li tkun uffiċjal jew direttur taż-żewġ kumpaniji ma tistax tibdel din il-kundizzjoni.
            
         
               (26)
            
            
               Il-Kummissjoni tiċħad dan l-argument. L-ewwel nett, il-Kummissjoni ma tistax tiżvela l-identità tal-importatur tal-Unjoni minħabba raġunijiet ta' kunfidenzjalità. It-tieni nett, f'konformità mal-prattika stabbilita tal-Kummissjoni (11), l-Artikolu 143(1)(a) tar-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (12) (IPCCC), li huwa l-bażi għad-definizzjoni tal-partijiet relatati fl-impenn, huwa interpretat li jinvolvi anke sitwazzjonijiet fejn iż-żewġ persuni ġuridiċi għandhom uffiċjali jew diretturi komuni. Din hija s-sitwazzjoni fil-preżent. Barra minn hekk, is-sitwazzjoni preżenti taqa' wkoll taħt l-Artikolu 143(1)(f) IPCCC. It-terminu “ikkontrollati” użat f'din id-dispożizzjoni jfisser li l-persuna terza titqies li tikkontrolla persuna oħra meta din tal-ewwel tkun legalment jew operazzjonalment f'pożizzjoni li trażżan jew tmexxi lil din tal-aħħar. Din l-interpretazzjoni ssegwi t-Test tan-Nota Interpretattiva tal-Artikolu 15 tal-Ftehim dwar l-Implimentazzjoni tal-Artikolu VII tal-Ftehim Ġenerali dwar it-Tariffi u l-Kummerċ tal-1994 (Ftehim dwar l-Evalwazzjoni Doganali) li hija l-bażi għad-definizzjoni tal-partijiet relatati fl-Artikolu 143(1) IPCCC. Minħabba l-livell tal-involviment tal-uffiċjal jew id-direttur komuni fil-kumpaniji preżenti, huwa ċar li din il-persuna tkun legalment jew operazzjonalment f'pożizzjoni li trażżan jew tmexxi liż-żewġ kumpaniji kkonċernati.
            
         
               (27)
            
            
               ZNSHINE argumentat ukoll li hija aġixxiet fuq it-termini tal-impenn meta kkonsultaw lill-Kummissjoni meta nstabu l-iżbalji fir-rappurtar, Dawn l-iżbalji kienu minħabba persunal mingħajr esperjenza li aġixxa in bona fede, u dan ġie kkonfermat mill-awtoritajiet ġudizzjarji Netherlandiżi. Barra minn hekk, ZNSHINE sostniet li l-iżball fir-rappurtar ma wassalx għall-ksur tal-MIP.
            
         
               (28)
            
            
               Il-Kummissjoni tiċħad dawn l-argumenti. L-ewwel nett, ZNSHINE iċċitat frażi waħda minn sentenza iżda naqset milli tipprovdi s-sentenza sħiħa lill-Kummissjoni. It-tieni nett, il-Kummissjoni pprovdiet informazzjoni dwar l-obbligi tar-rappurtar f'diversi okkażjonijiet, inkluż il-perjodu meta seħħ l-iżball tar-rappurtar. ZNSHINE ma kkuntattjatx lill-Kummissjoni sakemm il-kwistjoni ma tqajmitx mill-awtoritajiet doganali nazzjonali. Fl-aħħar nett, l-argument li l-iżball tar-rappurtar ma wassalx għall-ksur tal-MIP ma għandu l-ebda relevanza għall-valutazzjoni li tikkonċerna l-ksur tal-obbligu tar-rappurtar.
            
         
               (29)
            
            
               Għaldaqstant, il-Kummissjoni tappoġġa l-valutazzjoni tal-ksur tal-impenn ta' ZNSHINE. Fil-fatt, ZNSHINE ma kkontestatx li l-moduli solari ttrasbordati kienu prodotti minnha stess.
            
         (ii)   Kummenti mingħand il-parti interessata l-oħra
   
   
               (30)
            
            
               Parti interessata waħda talbet li, għal din il-kumpanija, l-irtirar għandu jkollu effett retroattiv billi l-ksur tal-impenn li jinvolvi lil ZNSHINE kien gravi. Il-parti interessata talbet ukoll li dan l-irtirar retroattiv jiġi applikat f'każijiet simili fil-futur.
            
         
               (31)
            
            
               Il-parti interessata assumiet li l-awtoritajiet doganali nazzjonali kienu qegħdin jinvestigaw lil ZNSHINE u kkonfiskaw kwantitajiet sinifikanti ta' importazzjonijiet iddikjarati b'mod falz. Barra minn hekk, fl-opinjoni tagħhom, l-ammont totali tad-dazji evitati mit-tliet produtturi esportaturi li l-Kummissjoni rtirat l-impenn mingħandhom (13) u minn ZNSHINE jammonta għal diversi mijiet ta' miljuni ta' euro, u dan jiġġustifika l-irtirar retroattiv.
            
         
               (32)
            
            
               Il-Kummissjoni tiċħad din it-talba billi ma hemm l-ebda bażi ġuridika għal dan l-irtirar retroattiv. Barra minn hekk, l-awtoritajiet doganali nazzjonali talbu l-pagament ta' dazji antidumping u kumpensatorji għat-tranżazzjonijiet inkwistjoni; għaldaqstant ma jinħtieġx irtirar retroattiv. Il-Kummissjoni tindika wkoll li l-parti interessata għamlet assunzjonijiet mhux sostanzjati fis-sottomissjoni tagħha. Il-Kummissjoni tiċħad ukoll l-argument tal-parti interessata dwar l-ammont allegat ta' dazji evitati bħala allegazzjoni mhux ġustifikata.
            
         G.   RTIRAR TAL-AĊĊETTAZZJONI TAL-IMPENN U IMPOŻIZZJONIJIET TA' DAZJI DEFINITTIVI
   
   
               (33)
            
            
               Għaldaqstant, skont l-Artikolu 8(7) u 8(9) tar-Regolament antidumping bażiku, l-Artikolu 13(7) u 13(9) tar-Regolament antisussidji bażiku, u anke skont it-termini tal-impenn, il-Kummissjoni kkonkludiet li l-aċċettazzjoni tal-impenn għal ZNSHINE tiġi rtirata.
            
         
               (34)
            
            
               Għaldaqstant, skont l-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku, id-dazju antidumping definittiv impost mill-Artikolu 1 tar-Regolament ta' Implimentazzjoni (UE) Nru 1238/2013 u d-dazju kumpensatorju definittiv impost mill-Artikolu 1 tar-Regolament ta' Implimentazzjoni (UE) Nru 1239/2013 japplikaw awtomatikament għall-importazzjonijiet tal-prodott ikkonċernat li joriġina jew jintbagħat mir-RPĊ u li hu magħmul minn ZNSHINE (kodiċi addizzjonali TARIC: B923) mill-jum tad-dħul fis-seħħ ta' dan ir-Regolament.
            
         
               (35)
            
            
               Għal skopijiet ta' informazzjoni, it-tabella fl-Anness ta' dan ir-Regolament telenka lill-produtturi esportaturi li għalihom l-aċċettazzjoni tal-impenn mid-Deċiżjoni ta' Implimentazzjoni 2014/657/UE mhijiex affettwata,
            
         ADOTTAT DAN IR-REGOLAMENT:
   Artikolu 1
   L-aċċettazzjoni tal-impenn fir-rigward ta' ZNSHINE PV-TECH CO. LTD flimkien mal-kumpanija relatata tagħha fl-Unjoni Ewropea konġuntament koperti minn kodiċi addizzjonali TARIC B923 hija b'dan irtirata.
   Artikolu 2
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta' Awwissu 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 343, 22.12.2009, p. 51.
   
      (2)  ĠU L 188, 18.7.2009, p. 93.
   
      (3)  ĠU L 152, 5.6.2013, p. 5.
   
      (4)  ĠU L 209, 3.8.2013, p. 26.
   
      (5)  ĠU L 209, 3.8.2013, p. 1.
   
      (6)  ĠU L 325, 5.12.2013, p. 1.
   
      (7)  ĠU L 325, 5.12.2013, p. 66.
   
      (8)  ĠU L 325, 5.12.2013, p. 214.
   
      (9)  ĠU L 270, 11.9.2014, p. 6.
   
      (10)  ĠU L 139, 5.6.2015, p. 30.
   
      (11)  Il-premessi 14 et sec. tar-Regolament Implimentattiv tal-Kunsill (UE) Nru 856/2010 tas-27 ta' Settembru 2010 li jtemm ir-reviżjoni interim parzjali tar-Regolament (KE) Nru 661/2008 li jimponi dazju definittiv antidumping fuq importazzjonijiet ta' nitrat tal-ammonju li joriġinaw mir-Russja (ĠU L 254, 29.9.2010, p. 5).
   
      (12)  ĠU L 253, 11.10.1993, p. 1.
   
      (13)  ĠU L 139, 5.6.2015, p. 30.
   
      ANNESS
      Lista ta' kumpaniji:
      
                  Isem tal-kumpanija
               
               
                  Kodiċi addizzjonali TARIC
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co., Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CNPV Dongying Solar Power Co. Ltd
               
               
                  B813 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Chint Solar (Zhejiang) Co. Ltd
               
               
                  B810 
               
            
                  Delsolar (Wujiang) Ltd
               
               
                  B792 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  MOTECH (SUZHOU) RENEWABLE ENERGY CO. LTD
               
               
                  B852 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo Osda Solar Co. Ltd
               
               
                  B859 
               
            
                  Ningbo Qixin Solar Electrical Appliance Co. Ltd
               
               
                  B860 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co.Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897 
               
            
                  Years Solar Co. Ltd
               
               
                  B898 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co.Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918 
               
            
                  Zhejiang Xiongtai Photovoltaic Technology Co. Ltd
               
               
                  B919 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922